Aleksandr Ovetsjkin

**Aleksandr Ovetsjkin** (russisk: Александр Михайлович Овечкин; engelsk transkripsjon: *Alexander Ovechkin*) (født 1985) er en russisk profesjonell ishockeyspiller som er kaptein for den amerikanske klubben Washington Capitals i National Hockey League (NHL). Ovetsjkin har også spilt for HK Dynamo Moskva i den russiske Superligaen fra 2001 til 2005, og spilte for klubben igjen under NHL-lockouten i 2012/13 (denne gang i Kontinental Hockey League, KHL).

Ovetsjkin anses for å være en av de beste ishockeyspillerne gjennom tidene, og ble i 2017 kåret til en av de 100 største NHL-spillerne i historien. I løpet av sin karriere har han vært kjent som «The Great Eight» (etter hans draktnummer) eller «Ovi».

Ovetsjkin begynte sin profesjonelle karriere med HK Dynamo Moskva i RSL i 2001, og spilte der i fire sesonger. Han ble draftet som nummer en i NHL Entry Draft 2004. Han debuterte i sesongen 2005/06 og vant Calder Memorial Trophy som årets rookie og endte på tredjeplass sammenlagt i poengligaen. Han ble raskt en av de store publikumsfavorittene og en av ligaens mest fryktede angrepsspillere. Han er mest kjent for å hamre inn mål fra det som omtales som «kontoret til Ovetsjkin», med knallharde skudd på direkten fra venstre droppsirkel. 

Han er den beste målscoreren i NHLs grunnserie gjennom tidene, etter han den 6. april 2025 scoret sitt 895. mål og dermed slo legenden Wayne Gretzkys rekord. Han er den tredje spilleren etter Gordie Howe og Gretzky til å score 800 mål. Han har også flere andre rekorder i NHL, blant annet flest powerplaymål, flest matchvinnende mål, flest mål på borteis og flest mål med samme klubblag i NHL. Han innehar rekorden for å ha vunnet Rocket Richard Trophy som ligaens ledende målscorer, noe han har gjort ni ganger. Han innehar også NHL-rekorden for flest sesonger på rad med 40 mål (13) og deler rekorden for flest sesonger på rad med 50 mål (9) sammen med Mike Bossy og Gretzky. Han er også den eneste spilleren som har scoret 200 eller flere mål i tre forskjellige tiår, med 245 i 2000-årene, 437 i 2010-årene og 200 i 2020-årene. Han har vunnet Hart Memorial Trophy som ligaens mest verdifulle spiller tre ganger (i 2008, 2009 og 2013), mens han også har vært finalist to andre ganger (2010 og 2015). Han har vunnet Ted Lindsay Award (tidligere kjent som Lester B. Pearson Award) – som den beste spilleren stemt frem av ligaens egne spillere – tre ganger (2008, 2009, 2010) og var finalist to ganger (2013 og 2015). Han har også blitt valgt til NHLs første All-Star-lag åtte ganger, og det andre All-Star-laget fire ganger. I 2018 vant han Stanley Cup med Capitals for første gang, og ble tildelt Conn Smythe Trophy for å være den mest verdifulle spilleren i sluttspillet.

Internasjonalt har Ovetsjkin representert Russland på både junior- og seniornivå. Han deltok i tre U18-VM og junior-VM og vant gull i (2003). På Russlands herrelandslag har han deltatt i tre OL-turneringer (2006, 2010, 2002), tretten verdensmesterskap og to World Cup i ishockey (2004, 2016). Han har vunnet VM-gull tre ganger (2008, 2012, 2014).

Ovetsjkin hylles som nasjonalhelt i sitt hjemland Russland, hvor han ofte brukes i reklame som et eksempel på russisk myk makt. Han er samtidig blitt kritisert for sine nære bånd til Russlands president Vladimir Putin, som han blant annet har drevet valkamp for.

## Meritter
### Klubb
; National Hockey League (NHL)
*  Stanley Cup-mester med Washington Capitals (1): 2018
*  Conn Smythe Trophy (1): 2018
*  Calder Memorial Trophy: 2006
*  Hart Memorial Trophy (3): 2008, 2009, 2013
*  Art Ross Memorial Trophy (1): 2008
*  Maurice "Rocket" Richard Trophy (9): 2008, 2009, 2013, 2014, 2015, 2016, 2018, 2019, 2020
* Lester B. Pearson Award/Ted Lindsay Award (3): 2008, 2009, 2010
* NHL First All-Star Team (7): 2006, 2007, 2008, 2009, 2010, 2013, 2015
* NHL Second All-Star Team (4): 2011, 2013, 2014, 2016
* NHL All-Star-kamp (13): 2007, 2008, 2009, 2011, 2012, 2015, 2016, 2017, 2018, 2019, 2020, 2022, 2023
* NHL All-Rookie Team: 2006

; Russlands superliga i ishockey (RSL)
* Russisk mester med HK Dynamo Moskva (1): 2005

; Kontinental Hockey League (KHL)
* Gagarin Cup-mester med HK Dynamo Moskva (1): 2013
* KHL All-Star-kamp (1): 2013

### Landslag
;
*** [[Vinter-OL]]**
** All-Star-lag i OL (1): 2006

***[[Ishockey-VM]]**
**  VM-gull (3): 2008, 2012, 2014
**  VM-sølv (2): 2010, 2015
**  VM-bronse (4): 2005, 2007, 2016, 2019
** All-Star-lag i VM (2): 2006, 2008
** En av lagets 3 beste spillere i VM (2): 2008, 2014
***[[U20-VM i ishockey|U20-VM]]**
**  U20 VM-gull (1): 2003
**  U20 VM-sølv (1): 2005
** All-Star-lag i U20-VM (1): 2005
** Beste løper i VM (1): 2005

***[[U18-VM i ishockey|U18-VM]]**
**  U18 VM-sølv (1): 2002
**  U18 VM-bronse (1): 2003
** Mest verdifulle spiller i U18-VM (1): 2003
** All-Star-lag i U18-VM (2): 2002, 2003
** Beste løper i VM (1): 2003

### Individuelt
*  Æresordenen
* Kharlamov-troféet for beste russiske ishockeyspiller (8): 2006, 2007, 2008, 2009, 2010, 2014, 2015, 2018
* Wayne Gretzky International Award: 2019

## Rekorder
Kilder: Sports.Yahoo.com, ESPN.com

### NHL
;Offisielle rekorder
* Flest mål – 895
* Flest mål av en venstre ving – 895
* Flest mål av en venstre ving på én sesong – 65
* Flest målpoeng av en rookie venstre ving – 106
* Flest målpoeng av en venstre ving – 1615
* Flest skudd på mål i karrieren – 6757
* Flest matchavgjørende mål – 136
* Flest overtidsmål – 27
* Flest powerplaymål – 325
* Flest antall målvakter scoret mot – 183
* Flest sesonger med 30+ mål – 18
* Flest sesonger med 40+ mål – 14
* Flest sesonger med 50+ mål – 9 (delt med Wayne Gretzky og Mike Bossy)
* Flest sesonger på rad med 30 mål – 15 (delt med Jaromír Jágr)

;Uoffisielle rekorder
* Første spiller til å vinne Art Ross Memorial Trophy, Maurice Richard Trophy, Lester B. Pearson Award og Hart Memorial Trophy på én sesong
* Flest mål av en russiskfødt spiller – 895
* Flest poeng av en russiskfødt spiller – 1615
* Flest mål på borteis – 411
* Flest antall mål for samme klubblag – 895
* Flest mål i tomt mål – 61

## Statistikk
### Klubblag

### Landslag

## Referanser


## Eksterne lenker
* 
* 
* 
*